**ÅRSBERETNING 2023**

**Styret har i meldingsåret bestått av:**

Styreleder Anne Christine Piro

Styremedlemmer Tore Aaen Aune (nestleder), Lars Eggen (sekretær),

Trine Wettergren Strømman, Håkon Magnar Skogstad, Elin Amundsen,

Gunn Skjølstad Solberg (forlot styret 16. oktober 2023).

Varamedlemmer Sissel Kjøl (styremedlem fra 16. oktober 2023), Roar Leinan, Ruth Potter

Revisor Peter Andreas Kjeldsberg

Valgkomite Bea Levine-Humm, Lisa Vespestad, Trine Knutsen

**Frivillighet** I løpet av meldingsåret deltok til sammen 30 frivillige som bidro med 299 arbeidstimer for museet inkludert styremøter.

**Møter**

Årsmøte for 2022 ble hold 27. mars 2023 i privatboligen på Ringve Musikkmuseum.

Styret har i meldingsåret hatt 8 styremøter. I tillegg har det vært e-postutveksling mellom

styremedlemmene mellom møtene. Varamedlemmene har deltatt på styremøtene når det har vært

mulig.

Museets administrasjon har vært representert av Eirik Fagerslett, Tone Fegran og Helle Singsås.

Styreleder og styremedlemmer har hatt uformelle møter med museets ledelse gjennom hele

meldingsåret.

**Medlemsstatus**

Regnskapet for 2023 viser at foreningen hadde 63 enkeltmedlemsskap og 34 familiemedlemsskap.

Om familiemedlemsskapene regnes som 2 personer per medlemskap, gir det 131 betalende

medlemmer i 2023 mot 146 betalende i 2022. Dette utgjør en nedgang i kontingentinntekter på kr.

4.250 for 2023. Vi registrerer en fortsatt nedgang i antall medlemmer selv om nye medlemmer også

har kommet til. Dette skyldes delvis at styret har hatt en opprydding i medlemsmassen og strøket

medlemmer som ikke har betalt kontingent medlemsåret 2022 etter utsendt purring. Vi opplever

også at medlemmer melder seg ut av foreningen etter eget ønske.

*Foreningen har åtte nålevende æresmedlemmer*: HM Dronning Sonja, Helge Dammen,

Gunnar Aadne Solbakken, Kåre Opdal, Norunn Illevold Giske, Randi Stene, Henning Sommerro og

Peter Andreas Kjeldsberg.

**Økonomi**

Årsresultat for 2023 viser kr. 44 530. Foreningens egenkapital var den 31.12.23 kr. 405 354.

**Kontingent for 2023**

Enkeltmedlem kr. 350

Familiemedlem kr. 500

Bedriftsmedlem kr. 3000

**Synliggjøring av venneforeningen**

Styrets viktigste oppgave er å sørge for et høyt antall medlemmer. Dette er foreningens primære

inntekt og gir foreningen handlingsrom til å støtte museet i form av gaver når det er

ønske om det. Inneværende år har styret vektlagt og arbeidet for at foreningen skal være mer

synlig, i særlig grad når publikum besøker Ringve.

*Venneforeningens informasjonsside, Ringve.no/venneforeningen*, er oppgradert med vekt på

å gi bedre informasjon om foreningens arbeid. Styrets sekretær har hatt ansvaret for dette i

samarbeid med museet.

I oktober var foreningens oppdaterte *brosjyre* klar. Den ble revidert av styreleder i samarbeid med

museet.

Ringve museums venner har en egen *Facebook side* hvor foreningen og museet legger ut informasjon

om aktiviteter og tilbud.

Styret har også *e-postadresse* gjennom MIST til bruk som kommunikasjon med medlemmene. Fordi adressen er kun inngående og ikke mulig å benytte til å svare på henvendelser, fungerer denne adressen ikke etter styrets ønske. For å bøte på dette tegnet styret abonnement på «StyreWeb/Gnist for lag og foreninger» i mars. Denne ordningen påfører foreningen månedlige utgifter.

Venneforeningen er meldt inn i «Grasrotandelen» som utløser en liten sum hvert år fra Norsk Tipping: For 2023 mottok foreningen kr. 485,10 fra Norsk Tipping.

**Julesøndag** blearrangert 28. november i tett samarbeid med museets ansatte.

30 frivillige deltok med 210 arbeidstimer i forkant og under arrangementet. Stor takk til

Charlottenlund Rotary, studenter fra DMM Høgskole, Midtnorsk Fortellerforum, Musikkelever fra

Trondheim Katedralskole, Lade skolekorps, Feetwarmers og Eidsmo Sledefart som blant flere bidro til

et vellykket arrangement.

596 besøkende fant veien til Ringve denne søndagen. Styret takker det lokale næringsliv på Lade som

bidro med mange fristende premier til utlodningen. Venneforeningen takker også for sponsoravtalen

med Adresseavisen som ga oss kr. 15.000 i forbindelse med en helsides annonse i Adresseavisa. Som

del av avtalen ble tegningene som barna tegnet postet og sendt til «Nisseposten».

**Frivillighet og aktive medlemmer**

Forberedelser og forarbeid til julesøndagen har også dette meldingsåret preget styrets arbeid. Styret har i tillegg hatt som mål å skape flere aktiviteter og sosiale møteplasser for medlemmene. I løpet av høsten 2023 åpnet museet opp for at medlemmer kan være konsertverter/venner i forbindelse med konserter som arrangeres i regi av Ringve musikkmuseum. Vi takker de som deltok dette meldingsåret og satser på at flere melder seg etter hvert som tilbudet blir bedre kjent.

**Sosiale tilbud til medlemmene**

25. november arrangerte styret «kaffe og førsnakk» for medlemmene i forbindelse med konsertserien «Sonater og svisker». Trine Knutsen, Trygve Brøske og Katarina Lindblad ga de oppmøtte en fargerik og informativ innføring i musikken de skulle presentere. Venneforeningen spanderte kaffe.

**Representasjon**

Ringve museums venner er medlem i Forbundet for Norske Museumsvenner.

Styret har ikke vært representert eller deltatt i arrangementer arrangert av andre i meldingsåret

2023.

Trondheim, 19. mars 2024

Anne C Piro Tore Aaen Aune ars Eggen Sissel Kjøl

Styrets leder

Trine Wettergren Strømman Elin A Amundsen Håkon Magnar Skogstad